ทองเปลว ชลภูมิ

ทองเปลว ชลภูมิ (6 กุมภาพันธ์ พ.ศ. 2455 – 4 มีนาคม พ.ศ. 2492) เป็นนักการเมืองชาวไทย เคยดำรงตำแหน่งรัฐมนตรี และสมาชิกสภาผู้แทนราษฎรจังหวัดปราจีนบุรี หนึ่งในสี่รัฐมนตรีที่ถูกสังหารเมื่อ พ.ศ. 2492สถาบันพระปกเกล้า. นักการเมืองถิ่นจังหวัดแพร่  กรุงเทพ : สำนักวิจัยและพัฒนา สถาบันพระปกเกล้า. 2555 ซึ่งประกอบด้วย นายจำลอง ดาวเรือง, นายทองอินทร์ ภูริพัฒน์ และนายถวิล อุดล 

เขาเป็นอดีตเลขาธิการสภาผู้แทนราษฎรทำเนียบเลขาธิการสภาผู้แทนราษฎร และอดีตเลขาธิการนายกรัฐมนตรี สิริอายุ 37 ปีเลขาธิการนายกรัฐมนตรี

ประวัติ
ดร.ทองเปลว ชลภูมิ เกิดเมื่อวันที่ 6 กุมภาพันธ์ พ.ศ. 2455 ที่อำเภออัมพวา จังหวัดสมุทรสงคราม ในครอบครัวที่มีอาชีพค้าขาย ในวัยเด็กจึงย้ายสถานที่เรียนไปหลายจังหวัดในเขตภาคกลาง ก่อนจะเดินทางเข้ากรุงเทพมหานคร ศึกษาต่อที่โรงเรียนเทพศิรินทร์ จบการศึกษาในปี พ.ศ. 2472 จากนั้นจึงได้เข้าทำงาน แล้วเข้าศึกษาต่อที่โรงเรียนกฎหมายของนายปรีดี พนมยงค์ แล้วเป็นหนึ่งในลูกศิษย์ของนายปรีดี ในปี พ.ศ. 2474 ได้นำหนังสือ ทรัพยศาสตร์ มาตีพิมพ์เล่มใหม่อีกครั้ง และเข้าร่วมเป็นคณะราษฎรสายพลเรือน มีน้องชายชื่อ พายัพ ชลภูมิ ชีวิตสมรสของท่านนั้นมีภรรยาชื่อนางนิ่มนวล ชลภูมิ

 งานการเมือง 
ดร.ทองเปลว ชลภูมิ ได้รับการเลือกตั้งสมาชิกสภาผู้แทนราษฎรไทยเพิ่มเติม สิงหาคม พ.ศ. 2489 จังหวัดปราจีนบุรี แต่งตั้งเป็นรัฐมนตรี ในคณะรัฐมนตรีไทย คณะที่ 17 ของพลเรือตรี ถวัลย์ ธำรงนาวาสวัสดิ์ และต่อมาได้เข้าร่วมกับพรรคแนวรัฐธรรมนูญ โดยในการเลือกตั้งซ่อมในพระนคร ปี 2488 หลังขุนสมาหารหิตะคดี (โป-ระ สมาหาร) เสียชีวิตลง ซึ่งถือเป็นการเว้นว่างการเลือกตั้งถึง 8 ปีจากภัยสงครามและเป็นการประทวนสนามก่อนเลือกตั้งใหญ่ปี 2489 ครั้งนั้นฝ่ายตรงข้าม ใช้วิธีสกปรก ด้วยการแสดงตนเป็นทีมงานทองเปลว ชลภูมิ ใช้วิธียียวนจนประชาชนรำคาญใจ ท้ายที่สุด โชติ คุ้มพันธ์ ก็ชนะเลือกตั้งครั้งนั้นไป

 การเสียชีวิต 

ดร.ทองเปลว ชลภูมิ ถูกจับกุมพร้อมกับ อดีตรัฐมนตรีอีสานอีก 3 คน คือ นายถวิล อุดล, นายทองอินทร์ ภูริพัฒน์ และนายจำลอง ดาวเรือง ถูกนำตัวไปสังหารที่บริเวณทุ่งบางเขน ถนนพหลโยธิน กิโลเมตรที่ 14 ในวันที่ 4 มีนาคม พ.ศ. 2492 โดย กรมตำรวจ ในเวลานั้นอ้างเหตุว่า มีโจรคอมมิวนิสต์มลายู มาชิงตัว 4 อดีตรัฐมนตรี และเกิดการต่อสู้ขึ้น จนทำให้ทั้ง 4 คน ถูกลูกหลงเสียชีวิตทั้งหมด แต่ไม่ใคร่จะมีใครเชื่อข้ออ้างดังกล่าวนัก เนื่องจากไม่มีตำรวจเสียชีวิตหรือบาดเจ็บแม้แต่รายเดียว

 อ้างอิง 

 แหล่งข้อมูลอื่น 
 บันทึกของ คดีสังหาร 4 อดีตรัฐมนตรีอีสาน พ.ศ. 2492
  4 มีนาคม 2556 ครบ 64 ปี เหตุการณ์สังหารหมู่ 4 อดีตรัฐมนตรีในเขตเมืองหลวง
ดร.ทองเปลว ชลภูมิ : รัฐมนตรีผู้ถูกยิงทิ้ง 

หมวดหมู่:บุคคลจากอำเภออัมพวา
หมวดหมู่:นักการเมืองจากจังหวัดสมุทรสงคราม
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดปราจีนบุรี
หมวดหมู่:พรรคแนวรัฐธรรมนูญ
หมวดหมู่:สมาชิกคณะราษฎร
หมวดหมู่:บุคคลจากโรงเรียนเทพศิรินทร์
หมวดหมู่:เสียชีวิตจากอาวุธปืน
หมวดหมู่:นักการเมืองไทยที่ถูกลอบสังหาร
หมวดหมู่:บุคคลในประวัติศาสตร์กรุงรัตนโกสินทร์